**แผนเผชิญเหตุภัยหนาว**

**ประจำปีงบประมาณ พ.ศ.๒๕๖๗**

**ของ**

**องค์การบริหารส่วนตำบลโคคลาน**

**อำเภอตาพระยา จังหวัดสระแก้ว**

**งานป้องกันและบรรเทาสาธารณภัย**

**องค์การบริหารส่วนตำบลโคคลาน**

 **อำเภอตาพระยา จังหวัดสระแก้ว**

**โทรศัพท์ 037 269939**

**โทรสาร 037 269939**

**แผนเผชิญเหตุการณ์ป้องกันและแก้ไขปัญหาภัยหนาว**

**ประจำปีงบประมาณ พ.ศ.2567**

**องค์การบริหารส่วนตำบลโคคลาน อำเภอตาพระยา จังหวัดสระแก้ว**

งานป้องกันและบรรเทาสาธารณภัยตำบลโคคลาน

อำเภอตาพระยา จังหวัดสระแก้ว

อ้างถึง : 1. พระราชบัญญัติป้องกันและบรรเทาสาธารณภัย พ.ศ.2550

 2. แผนป้องกันและบรรเทาสาธารณภัยแห่งชาติ พ.ศ.2564-2570

 3. แผนป้องกันและบรรเทาสาธารณภัยจังหวัด พ.ศ.2558

(ฉบับปรับปรุง ประจำปีงบประมาณ พ.ศ.2567)

4. แผนป้องกันและบรรเทาสาธารณภัยตำบลโคคลาน พ.ศ.2564-2567

(ฉบับปรับปรุงครั้งที่ 1 ประจำปีงบประมาณ พ.ศ.2567)

**1. สถานการณ์ทั่วไป**

**1. ที่ตั้งและอาณาเขต**

องค์การบริหารส่วนตำบลโคคลาน ตั้งอยู่เลขที่ ๔๐๒ หมู่ที่ ๒ ตำบลโคคลาน อำเภอตาพระยา จังหวัดสระแก้ว ห่างจากอำเภอตาพระยา ประมาณ ๑๗ กิโลเมตร มีอาณาเขตติดต่อ ดังนี้

๑) ทิศเหนือ ติดกับองค์การบริหารส่วนตำบลทัพราช อำเภอตาพระยา

๒) ทิศใต้ ติดกับองค์การบริหารส่วนตำบลหนองแวง อำเภอโคกสูง

๓) ทิศตะวันออก ติดกับองค์การบริหารส่วนตำบลตาพระยา อำเภอตาพระยา

๔) ทิศตะวันตก ติดกับองค์การบริหารส่วนตำบลแซร์ออ อำเภอวัฒนานคร

พื้นที่ที่อยู่ในความรับผิดชอบขององค์การบริหารส่วนตำบลโคคลาน มีพื้นที่ประมาณ ๔๗.๘๔ ตารางกิโลเมตร (หรือประมาณ ๒๙,๖๗๕ ไร่)

**2.** **เขตการปกครอง มีหมู่บ้าน ๖ หมู่บ้าน ประกอบด้วย**

**หมู่ที่ ๑ บ้านโคคลาน** นายเกียรติชัย ศรีสุข ดำรงตำแหน่ง ผู้ใหญ่บ้าน

**หมู่ที่ ๒ บ้านซับม่วง** นายบุญลับ คำแหล่ ดำรงตำแหน่ง ผู้ใหญ่บ้าน

**หมู่ที่ ๓ บ้านซับเม็ก** นายวิทยา กันอาน ดำรงตำแหน่ง ผู้ใหญ่บ้าน

**หมู่ที่ ๔ บ้านไทยสามัคคี** นายถวิล จุปะมะนัย ดำรงตำแหน่ง ผู้ใหญ่บ้าน

**หมู่ที่ ๕ บ้านสองพี่น้อง** นายวิเศษ สารการ ดำรงตำแหน่ง ผู้ใหญ่บ้าน

**หมู่ที่ ๖ บ้านมะค่าปุ่ม** นายสมหวัง วุฒิวงค์ ดำรงตำแหน่ง กำนันตำบลโคคลาน

**3. ประชากร ศาสนา**

ตำบลโคคลาน มีจำนวนประชากรทั้งสิ้น 7,910 คน

จำแนกเป็นเพศชาย 3,975 คน เพศหญิง 3,935 คน

จำนวนเด็ก (อายุ 0 – 10 ปี) เด็กชาย 804 คน เด็กหญิง 729 คน

จำนวนผู้สูงอายุ (อายุ 60 ปี ขึ้นไป) เพศชาย 455 คน เพศหญิง 535 คน

จำนวนผู้พิการ เพศชาย 125 คน เพศหญิง 140 คน

จำนวนสตรีมีครรภ์ มากกว่า 10 คน

จำนวนผู้ป่วยติดเตียง มากกว่า 25 คน

จำนวนครัวเรือน/…

-2-

จำนวนครัวเรือน 2,554 ครัวเรือน

จำนวนประชากรแฝง ประมาณ 120 คน

ส่วนใหญ่นับถือศาสนา พุทธ ร้อยละ 95

 คริสต์ ร้อยละ 5

ข้อมูล ณ วันที่ 1 เดือน กันยายน พ.ศ. 2566

(ที่มา : ข้อมูลทะเบียนราษฎร์, โรงพยาบาลส่งเสริมสุขภาพตำบลโคคลาน และของสำนักงานพัฒนาชุมชน อำเภอตาพระยา จังหวัดสระแก้ว)

**4. การประกอบอาชีพ**

ประชากรส่วนใหญ่ขององค์การบริหารส่วนตำบลโคคลาน ประมาณร้อยละ 80 ประกอบอาชีพเกษตร-ทำนา โดยเฉพาะทำนาข้าว มีการทำสวนผักและผลไม้ มากที่สุด รองลงมาได้แก่ ด้านรับจ้างทั่วไป ประมาณร้อยละ 12 ด้านค้าขาย ประมาณร้อยละ 8 เนื่องจากสภาพภูมิศาสตร์ที่เหมาะสมกับ การเพาะปลูก และการเลี้ยงสัตว์ เฉลี่ยรายได้ประชากรต่อหัว/ต่อปี ประมาณ 32,000 บาท

ที่มา : (จำนวนประชากรพื้นฐาน ปี 2566 สำนักงานพัฒนาชุมชนอำเภอตาพระยา)

**5. เส้นทางคมนาคม (การขนส่งทางรถยนต์ ทางบก ทางน้ำ ทางอากาศ)**

ตำบลโคคลาน มีเส้นทางคมนาคมขนส่งที่สำคัญในการขนส่งทั่วถึงและสะดวกในทุกด้านเพราะเป็นเส้นทางสัญจรหลักรอยต่อที่เชื่อมระหว่างภาคตะวันออกขนส่งสู่ภาคตะวันออกเฉียงเหนือ การจราจรส่วนใหญ่เป็นการขนส่งโดยรถบรรทุกหนักขนาดใหญ่ และรถยนต์ส่วนบุคคลเป็นส่วนมาก และเป็นแหล่งชุมชนที่มีเส้นทางไปสู่จังหวัดต่างๆหลายเส้นทาง ตำบลโคคลานตั้งอยู่ในพื้นที่อำเภอชายแดน การเดินทางนั้นสามารถเดินทางไปจังหวัดอื่นๆ ได้ ดังนี้

รถยนต์ขนส่งระหว่างจันทบุรี กับ จังหวัดบุรีรัมย์ ผ่านบริเวณแยก ตชด.๑๒๕

รถยนต์ขนส่งระหว่างมุกดาหาร–พัทยา ผ่านและจอดรถที่หมู่ ๑ ตำบลโคคลาน

รถยนต์ขนส่งระหว่างอรัญ–นครราชสีมา ผ่านและจอดรถที่หมู่ ๑ ตำบลโคคลาน

รถยนต์ขนส่งภายในตำบล

สายอรัญ–โคคลาน

สายโคคลาน–วัฒนานคร

สายตาพระยา–หนองผักแว่น

**6.** **แหล่งแม่น้ำลำคลอง**

องค์การบริหารส่วนตำบลโคคลาน มีลักษณะภูมิประเทศโดยทั่วไปเป็นพื้นที่ ราบลุ่ม มีแม่น้ำสำคัญไหลผ่าน ได้แก่ คลองอีสานเขียว ไหลผ่านพื้นที่บ้านไทยสามัคคี บ้านโคคลาน บ้านซับม่วง ซึ่งเป็นแม่น้ำสายสำคัญที่ใช้ในการปลูกพืช และเลี้ยงสัตว์ ใช้ในการเกษตร

แหล่งน้ำธรรมชาติ

-คลองยาง

-คลองตะเคียน

-คลองอีสานเขียว

แหล่งน้ำที่สร้างขึ้น

-ฝายเก็บน้ำและฝายน้ำล้น 4 แห่ง

-บ่อน้ำตื้น ๔ แห่ง

จำนวนห้วย/…

-3-

-จำนวนห้วย หนอง,คลอง,บึง ๙ แห่ง

-คลองชลประทาน ๑ แห่ง

-สระน้ำ,คลอง ๑๕ แห่ง

-บ่อบาดาลสาธารณะ ๒๐ แห่ง

-รพช. ๑๔ บ่อ

-กรมอนามัย ๒ แห่ง

-กรมทรัพยากร ๒ แห่ง

-โยธา ๒ แห่ง

**7. สถานที่สำคัญ**

หมู่ที่ 6/…

|  |  |  |
| --- | --- | --- |
| **พื้นที่** | **สถานที่สำคัญ****(ระบุรายละเอียด)** | **พิกัดทางภูมิศาสตร์** |
| หมู่ที่ 1 | โรงเรียนบ้านโคคลานศพด.บ้านโคคลานวัดบ้านโคคลานตลาดโคคลาน | ละติจูด 13.98906 ลองติจูด 102.68261ละติจูด 13.99116 ลองติจูด 102.67780ละติจูด 13.99200 ลองติจูด 102.68576ละติจูด 13.99207 ลองติจูด 102.68122 |
| หมู่ที่ 2 | โรงเรียนซับม่วงวิทยาโรงพยาบาลส่งเสริมสุขภาพตำบลโคคลานองค์การบริหารส่วนตำบลโคคลานกศน.ตำบลโคคลานวัดบ้านซับม่วงวัดป่าสิกขาวัน (สวนธรรม 987)กลุ่มออมทรัพย์บ้านซับม่วง | ละติจูด 13.99011 ลองติจูด 102.64917ละติจูด 13.98808 ลองติจูด 102.68176ละติจูด 13.99056 ลองติจูด 102.65102ละติจูด 13.99119 ลองติจูด 102.64999ละติจูด 13.99431 ลองติจูด 102.67179ละติจูด 13.97438 ลองติจูด 102.67339ละติจูด 13.99279 ลองติจูด 102.67599 |
| หมู่ที่ 3 | ศพด.บ้านซับเม็กวัดบ้านซับเม็กอุทยานธรรมสันตินิมิตร | ละติจูด 13.94160 ลองติจูด 102.66032ละติจูด 13.94043 ลองติจูด 102.66005ละติจูด 13.94666 ลองติจูด 102.63687 |
| หมู่ที่ 4 | โรงเรียนบ้านไทยสามัคคีศพด.บ้านไทยสามัคคีวัดบ้านไทยสามัคคีศูนย์ประสานงานที่ดิน สปก. | ละติจูด 13.98611 ลองติจูด 102.62726ละติจูด 13.98478 ลองติจูด 102.61713ละติจูด 13.98602 ลองติจูด 102.62554ละติจูด 13.98510 ลองติจูด 102.61762 |
| หมู่ที่ 5 | โรงเรียนประเสริฐน้อยรุจิรวงค์ 1วัดบ้านสองพี่น้องสำนักสงฆ์ทางโค้งศูนย์เรียนรู้ปรัชญาเศรษฐกิจพอเพียง กลุ่มอาชีพหม่อนไหมอ่างเก็บน้ำห้วยตะเคียน | ละติจูด 13.94767 ลองติจูด 102.67796ละติจูด 13.94742 ลองติจูด 102.68067ละติจูด 13.96194 ลองติจูด 102.68780ละติจูด 13.96269 ลองติจูด 102.68578ละติจูด 13.94819 ลองติจูด 102.67776ละติจูด 13.96037 ลองติจูด 102.66700 |
| หมู่ที่ 6 | วัดป่ามะค่าปุ่ม วิเวกธรรมเนื้อนาบุญวิชัย-สุกัญญากลุ่มวิสาหกิจชุมชน/สินค้า OTOP | ละติจูด 13.98032 ลองติจูด 102.71458ละติจูด 13.99028 ลองติจูด 102.68541 |
| รวม | สถานบริการสาธารณสุข.......1................แห่งสถาบันการศึกษา..................4................แห่งสถานที่ตั้งทางศาสนา…………9…………….แห่งศูนย์เรียนรู้ชุมชน..................1.................แห่งศาลา SML……………………….6……………..แห่งศูนย์เตรียมความพร้อมป้องกันประจำชุมชน หมู่ที่ 1-6 .............................6.................แห่งร้านสะดวกซื้อ ......................4.................แห่ง |  |

-4-

**8. สาธารณูปโภค**

|  |  |  |
| --- | --- | --- |
| **พื้นที่** | **สถานที่สำคัญ****(ระบุรายละเอียด)** | **พิกัดทางภูมิศาสตร์** |
| หมู่ที่ 1 | ประปาหมู่บ้าน | มีประปาหมู่บ้าน 4 แห่ง |
| หมู่ที่ 2 | ประปาหมู่บ้าน | มีประปาหมู่บ้าน 5 แห่ง |
| หมู่ที่ 3 | ประปาหมู่บ้าน | มีประปาหมู่บ้าน 2 แห่ง |
| หมู่ที่ 4 | ประปาหมู่บ้าน | มีประปาหมู่บ้าน 3 แห่ง |
| หมู่ที่ 5 | ประปาหมู่บ้าน | มีประปาหมู่บ้าน 4 แห่ง |
| หมู่ที่ 6 | ประปาหมู่บ้าน | มีประปาหมู่บ้าน 2 แห่ง |
| **รวม** | ประปา...................20...........................แห่งถนน.......................133........................แห่งรถโดยสาร..............-...……………………….แห่งการสื่อสารและโทรคมนาคม.........-........แห่ง |  |

**หมายเหตุ**  วิธีการระบุพิกัดทางภูมิศาสตร์ ดูรายละเอียดเพิ่มเติม “การหาค่าพิกัดละติจูด ลองจิจูด จาก Google Maps”

**9. สถานการณ์เฉพาะ/สภาพอากาศ**

**จังหวัดสระแก้ว** อยู่ภายใต้อิทธิพลของมรสุมที่พัดเวียน ประจำฤดูกาล 2 ชนิด คือ มรสุมตะวันออกเฉียงเหนือซึ่งพัดพามวลอากาศเย็นจากประเทศจีนลงมาปกคลุมในช่วงฤดูหนาว ทำให้จังหวัดสระแก้วมีอากาศเย็นลงระหว่างเดือนพฤศจิกายนถึงเดือนกุมภาพันธ์ และมรสุมตะวันตกเฉียงใต้ซึ่งพัดปกคลุมในช่วงฤดูฝนประมาณกลางเดือนพฤษภาคมถึงกลางเดือนตุลาคม ซึ่งทำให้อากาศชุ่มชื้นและมีฝนตกทั่วไป

**ฤดูกาล**

พิจารณาตามลักษณะลมฟ้าอากาศของประเทศไทย สามารถแบ่งฤดูกาลของจังหวัดสระแก้วได้เป็น 3 ฤดู ดังนี้

ฤดูหนาว/…

-5-

**1. ฤดูหนาว** เริ่มตั้งแต่กลางเดือนตุลาคมถึงกลางเดือนกุมภาพันธ์ ซึ่งเป็นมรสุมตะวันออกเฉียงเหนือพัดเข้ามาปกคลุม โดยบริเวณความกดอากาศสูงจากประเทศจีนที่มีคุณสมบัติเย็นและแห้งจะแผ่ลงมาปกคลุมประเทศไทย แต่เนื่องจากจังหวัดสระแก้วอยู่ในละติจูดที่ค่อนข้างห่างไกลจากศูนย์กลาง ของบริเวณความกดอากาศสูงและมีเทือกเขาทางตอนเหนือของจังหวัดขวางกั้นมวลอากาศเย็นที่แผ่ลงมา อากาศจึงไม่หนาวเย็นมากนัก

**2. ฤดูร้อน** เริ่มประมาณกลางเดือนกุมภาพันธ์ถึงกลางเดือนพฤษภาคม ฤดูนี้ลมฝ่ายใต้และลมตะวันออกเฉียงใต้พัดปกคลุม อุณหภูมิเริ่มสูงขึ้นทำให้มีอากาศร้อนอบอ้าวทั่วไป โดยเฉพาะเดือนเมษายนเป็นเดือนที่มีอากาศร้อนจัดที่สุดในรอบปี

**3. ฤดูฝน** เริ่มตั้งแต่กลางเดือนพฤษภาคมถึงกลางเดือนตุลาคม ซึ่งเป็นระยะที่มรสุมตะวันตกเฉียงใต้พัดเข้าสู่ประเทศไทย อากาศจะเริ่มชุ่มชื้นขึ้นและมีฝนตกชุกตั้งแต่เดือนพฤษภาคมเป็นต้นไป โดยมีฝนตกหนาแน่นในช่วงเดือนสิงหาคมและกันยายน

**อุณหภูมิ**

เนื่องจากจังหวัดสระแก้วลึกเข้าไปในแผ่นดินจึงมีอากาศร้อนมากกว่าจังหวัดอื่นที่อยู่ตามชายฝั่งทะเลในฤดูร้อน และมีอากาศเย็นกว่าจังหวัดที่อยู่ติดชายฝั่งในฤดูหนาว โดยมีอุณหภูมิเฉลี่ยตลอดทั้งปี 27.7องศาเซลเซียส อุณหภูมิสูงสุดเฉลี่ย 33.6 องศาเซลเซียส อุณหภูมิต่ำสุดเฉลี่ย 23.7 องศาเซลเซียส อุณหภูมิสูงที่สุดอยู่ในเดือนเมษายน โดยอุณหภูมิสูงที่สุดที่เคยตรวจวัดได้คือ 42.2 องศาเซลเซียส ที่อำเภอเมืองและอำเภออรัญประเทศ เมื่อวันที่ 11 เมษายน 2559 โดยอุณหภูมิต่ำที่สุดที่เคยตรวจวัดได้ 7.6 องศาเซลเซียสที่อำเภออรัญประเทศ เมื่อวันที่ 16 มกราคม 2506

**ฝน**

พื้นที่ส่วนใหญ่ของจังหวัดสระแก้วมีปริมาณฝนรวมมากกว่า 1,200 มิลลิเมตร ได้แก่ อำเภอเมือง

อำเภอวัฒนานคร อำเภอวังน้ำเย็น และอำเภออรัญประเทศ ส่วนอำเภอคลองหาดมีปริมาณฝนรวมต่ำกว่า1,200 มิลลิเมตร เนื่องจากอิทธิพลของแนวเทือกเขาจันทบุรีซึ่งอยู่ทางตอนล่างของจังหวัด ทำให้พื้นที่ทางตะวันออกของเทือกเขาเป็นพื้นที่ที่มีฝนน้อยกว่าทางตอนบนของจังหวัด รวมทั้งอำเภอตาพระยาซึ่งมีแนวเทือกเขาที่ต่อเนื่องมาจากเทือกเขาสันกำแพงกั้นอยู่ซึ่งทอดเป็นแนวยาวจากทิศตะวันตกเฉียงเหนือไปยัง ทิศตะวันออกเฉียงใต้ทำให้พื้นที่บริเวณอำเภอตาพระยาเป็นพื้นที่อับฝนจึงมีฝนน้อยกว่าบริเวณอื่น ๆ โดยมีปริมาณฝนรวมตลอดปีเพียง 800 มิลลิเมตร ปริมาณฝนรวมมากที่สุดใน 24 ชั่วโมง ของจังหวัดสระแก้ววัดได้ 181.5 มิลลิเมตร ที่อำเภอเมือง เมื่อวันที่ 11 มิถุนายน 2556

**พายุหมุนเขตร้อน**

พายุหมุนเขตร้อนที่เคลื่อนผ่านเข้ามาในบริเวณจังหวัดสระแก้วส่วนใหญ่เป็นพายุดีเปรสชันความรุนแรงมีไม่มากนักแต่อาจส่งผลให้เกิดน้ำท่วมในบางพื้นที่ พายุที่พัดเข้ามาส่วนมากมีแหล่งกำเนิดบริเวณทะเลจีนใต้และบางลูกมีแหล่งกำเนิดจากมหาสมุทรแปซิฟิกเหนือด้านตะวันตก โดยเคลื่อนตัวผ่านประเทศเวียดนาม กัมพูชาหรือลาวก่อนเข้าสู่ประเทศไทยบริเวณจังหวัดสระแก้วจากสถิติในคาบ 72 ปีตั้งแต่ พ.ศ. 2494-2565 พบว่ามีพายุหมุนเขตร้อนเคลื่อนเข้าสู่หรือเคลื่อนผ่านจังหวัดสระแก้วทั้งหมด 9 ลูก

โดยมีกำลังแรงเป็นพายุดีเปรสชัน ซึ่งเคลื่อนเข้ามาในเดือนกรกฎาคม 1 ลูก(2494) เดือนกันยายน 1 ลูก (2502) เดือนตุลาคม 6 ลูก (2500, 2510, 2517, 2526, 2531, 2555) และเดือนพฤศจิกายน 1 ลูก (2510)

2. วัตถุประสงค์/...

-6-

**2. วัตถุประสงค์**

2.1 เพื่อป้องกัน ลดความเสี่ยง และบรรเทาผลกระทบต่อชีวิตและทรัพย์สินของประชาชนที่เกิดจากภัยหนาวได้อย่างรวดเร็วและทันต่อสถานการณ์

2.2 เพื่อมอบหมายหน้าที่ความรับผิดชอบในการบูรณาการปฏิบัติงานร่วมกันระหว่างหน่วยงานที่เกี่ยวข้องได้อย่างมีประสิทธิภาพมากยิ่งขึ้น

2.3 เพื่อให้การช่วยเหลือผู้ประสบภัยเป็นไปอย่างรวดเร็วและทันต่อสถานการณ์ภัยหนาว ตลอดจนฟื้นฟูผู้ประสบภัยและพื้นที่ประสบภัยให้กลับสู่ภาวะปกติโดยรวดเร็ว

**3. องค์กรปฏิบัติ**

กองอำนวยการป้องกันและบรรเทาสาธารณภัยองค์การบริหารส่วนตำบลโคคลาน เป็นองค์กรปฏิบัติหลักที่รับผิดชอบการป้องกันและบรรเทาสาธารณภัยในเขตพื้นที่ตำบลโคคลาน รับผิดชอบการอำนวยการ การควบคุม กำกับ ดูแล สั่งการ และดำเนินการต่างๆ ในการป้องกันและบรรเทาสาธารณภัยทุกขั้นตอนตามศักยภาพของหน่วยงานในเขตตำบลโคคลาน และขอความช่วยเหลือจากหน่วยงานข้างเคียง เมื่อประเมินว่าไม่สามารถควบคุมสถานการณ์ได้

องค์กรระดับรอง ประกอบด้วย

โรงพยาบาลส่งเสริมสุขภาพตำบลโคคลาน ร่วมกับองค์กรสาธารณกุศล กำนัน ผู้ใหญ่บ้าน ผู้นำชุมชน และอาสาสมัครในพื้นที่ จัดทำแนวทางปฏิบัติในการสนับสนุนทรัพยากร เจ้าหน้าที่ อุปกรณ์ และเครื่องมือ มีหน้าที่ป้องกันและบรรเทาสาธารณภัยในเขตองค์การบริหารส่วนตำบลของตน และมีหน้าที่ช่วยเหลือผู้อำนวยการท้องถิ่นตามที่ได้รับมอบหมาย

**4. นิยามศัพท์**

**ภัยหนาว** หมายถึง ภัยที่เกิดจากสภาพอากาศที่มีความหนาวจัด และมีอุณหภูมิลดลงต่อเนื่องจนประชาชนได้รับผลกระทบอย่างรุนแรงและกว้างขวาง มักเกิดขึ้นระหว่างเดือนพฤศจิกายนถึงเดือนกุมภาพันธ์ของทุกปี ซึ่งเป็นช่วงที่มีความกดอากาศสูงจากสาธารณรัฐประชาชนจีนแผ่ลงมาปกคลุมประเทศไทย

**5. การปฏิบัติ**

กองอำนวยการป้องกันและบรรเทาสาธารณภัยองค์การบริหารส่วนตำบลโคคลาน เตรียมพร้อมปฏิบัติการรับสถานการณ์ภัยหนาว ดังนี้

**5.1 ขั้นเตรียมความพร้อมรับสถานการณ์**

5.1.1 การจัดตั้งศูนย์บัญชาการเหตุการณ์ภัยหนาวองค์การบริหารส่วนตำบลโคคลาน

1) เมื่อเกิดภัยขึ้นหรือคาดว่าจะเกิดภัยให้จัดตั้งศูนย์บัญชาการเหตุการณ์ภัยหนาวองค์การบริหารส่วนตำบลโคคลานขึ้น โดยมีนายกองค์การบริหารส่วนตำบลโคคลานเป็นผู้อำนวยการศูนย์บัญชาการเหตุการณ์ภัยหนาวองค์การบริหารส่วนตำบล ตั้งอยู่ ณ ที่ทำการองค์การบริหารส่วนตำบลโคคลาน

2) มอบหมาย/…

-7-

2) มอบหมายหน้าที่และความรับผิดชอบให้กับหน่วยงานต่างๆ พร้อมทั้งกำหนดผู้รับผิดชอบในแต่ละฝ่าย

3) ระดมกำลัง เจ้าหน้าที่ เจ้าพนักงาน อาสาสมัคร และทรัพยากรจากหน่วยงานต่างๆ เช่น ยานพาหนะ เพื่อเตรียมความพร้อมปฏิบัติการในการขนส่งสิ่งของเพื่อบรรเทาความเดือดร้อนแก่ผู้ประสบภัย

4) จัดประชุมติดตามสถานการณ์หรือสรุปสถานการณ์ภัยหนาวตามความจำเป็นจนกว่าสถานการณ์ภัยหนาวจะคลี่คลาย

5.1.2 การเฝ้าระวังและติดตามสถานการณ์

1) จัดเจ้าหน้าที่เฝ้าระวังและติดตามสภาพอากาศจากกรมอุตุนิยมวิทยา และคำเตือนจากกรมป้องกันและบรรเทาสาธารณภัย พร้อมทั้งติดตามข้อมูลในเว็บไซต์ของหน่วยงานที่เกี่ยวข้อง ได้แก่ กรมอุตุนิยมวิทยา กรมป้องกันและบรรเทาสาธารณภัย ตลอด 24 ชั่วโมง

2) ประเมินความเสี่ยงภัยจากภัยหนาว หรือความเป็นไปได้ที่อาจจะเกิดภัยหนาว และรายงานข่าวสถานการณ์ไปยังศูนย์บัญชาเหตุการณ์ภัยหนาวองค์การบริหารส่วนตำบลโคคลาน

 **หน่วยงานหลัก** ได้แก่ องค์การบริหารส่วนตำบลโคคลาน

 **หน่วยงานสนับสนุน** ได้แก่ โรงพยาบาลส่งเสริมสุขภาพตำบลโคคลาน

5.1.3 การแจ้งเตือน

1) หากคาดว่าจะเกิดสภาวะอากาศหนาวเย็น ให้รีบดำเนินการประกาศและนำแจ้งเตือนประชาชนเพื่อลดอันตรายและความเสียหาย

2) เฝ้าติดตามสภาวะอากาศ และแจ้งเตือนให้หน่วยงานที่เกี่ยวข้องในระดับพื้นที่เพื่อแจ้งเตือนประชาชนได้อย่างทันท่วงที

**หน่วยงานหลัก** ได้แก่ องค์การบริหารส่วนตำบลโคคลาน

 **หน่วยงานสนับสนุน** ได้แก่ กำนันตำบลโคคลาน และผู้ใหญ่บ้าน (หอกระจายข่าวและเสียงตามสาย)

**5.2 ขั้นปฏิบัติการในภาวะฉุกเฉิน**

5.2.1 การประกาศเขตพื้นที่ประสบภัยหนาว และการประกาศเขตให้ความช่วยเหลือผู้ประสบภัยพิบัติกรณีฉุกเฉินจากภัยหนาว

1) กรณีที่มีอากาศหนาวเกิดขึ้นในพื้นที่ใด ให้พิจารณาประกาศเป็นพื้นที่ประสบภัยหนาว ตามพระราชบัญญัติป้องกันและบรรเทาสาธารณภัย พ.ศ.2550 และแผนป้องกันและบรรเทาสาธารณภัยแห่งชาติ พ.ศ.2564-2570 เพื่อให้หน่วยงานที่เกี่ยวข้อง และองค์กรปกครองส่วนท้องถิ่นเข้าดำเนินการให้ความช่วยเหลือผู้ประสบภัย

2) กรณีอากาศหนาวจัดผิดปกติ มีอุณหภูมิต่ำกว่า 8 องศาเซลเซียสและมีช่วงเวลาอากาศหนาวยาวนานติดต่อกันเกิน 3 วัน ให้ดำเนินการประกาศเขตให้ความช่วยเหลือผู้ประสบภัยพิบัติกรณีฉุกเฉินเนื่องจากภัยหนาว ตามระเบียบกระทรวงการคลังว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ.2562 และหลักเกณฑ์การใช้จ่ายเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. 2563 ให้ครอบคลุมพื้นที่ประสบภัย

หน่วยงาน/…

-8-

**หน่วยงานหลัก** ได้แก่ องค์การบริหารส่วนตำบลโคคลาน

 **หน่วยงานสนับสนุน** ได้แก่ กำนันตำบลโคคลาน และผู้ใหญ่บ้าน (หอกระจายข่าวและเสียงตามสาย)

5.2.2 การจัดการสาธารณภัย

1) เมื่อเกิดสถานการณ์ภัยหนาวที่มีสถานการณ์สาธารณภัยขนาดเล็ก (ระดับ 1) ซึ่งอาจมีผลกระทบเป็นวงกว้างครอบคลุมพื้นที่หลายหมู่บ้าน ผู้อำนวยการท้องถิ่นเข้าควบคุมสถานการณ์ตามลำดับ

**หน่วยงานหลัก** ได้แก่ องค์การบริหารส่วนตำบลโคคลาน

 **หน่วยงานสนับสนุน** ได้แก่ กำนันตำบลโคคลาน และผู้ใหญ่บ้าน ผู้นำชุมชน และอาสาสมัครในพื้นที่

- ให้ศูนย์บัญชาการเหตุการณ์ภัยหนาวองค์การบริหารส่วนตำบลโคคลานที่จัดตั้งขึ้น เป็นศูนย์บัญชาการสั่งการ ควบคุมสถานการณ์ภัยหนาวตามแนวทางปฏิบัติที่กำหนดไว้ในแผนป้องกันและบรรเทาสาธารณภัยตำบลโคคลาน พ.ศ.2564-2567 (ฉบับปรับปรุงครั้งที่ 1 ประจำปีงบประมาณ พ.ศ.2567)

2) เมื่อเกิดสถานการณ์ภัยหนาวที่มีสถานการณ์สาธารณภัยขนาดกลาง (ระดับ 2) ให้ผู้อำนวยการอำเภอ พิจารณาเข้าควบคุมสถานการณ์ ดังนี้

- ให้ดำเนินการให้ความช่วยเหลือผู้ประสบภัยหนาวในด้านต่างๆ ตามความจำเป็นและเหมาะสม รวมถึงการดูแลสัตว์เลี้ยงที่ประสบภัยหนาว และสัตว์น้ำด้วย

**หน่วยงานหลัก** ได้แก่ องค์การบริหารส่วนตำบลโคคลาน

 **หน่วยงานสนับสนุน** ได้แก่ กำนันตำบลโคคลาน และผู้ใหญ่บ้าน ผู้นำชุมชน และอาสาสมัครในพื้นที่

5.2.3 การรายงานข้อมูลข่าวสาร

1) รายงานผลการปฏิบัติงานของส่วนปฏิบัติการไปยังศูนย์บัญชาการเหตุการณ์ภัยหนาวองค์การบริหารส่วนตำบลโคคลาน

๒) สรุปสถานการณ์ภัยหนาว รายงานผู้อำนวยการศูนย์บัญชาการเหตุการณ์ภัยหนาวองค์การบริหารส่วนตำบลโคคลานทราบทุกขั้นตอนเป็นระยะๆ จนกว่าภัยจะยุติ

๓) รายงานและสรุปสถานการณ์ภัยหนาวไปยังผู้อำนวยการอำเภอตาพระยา เป็นระยะ ๆ เพื่อประสานการปฏิบัติร่วมกัน จนกว่าเหตุการณ์จะยุติ

**หน่วยงานหลัก** ได้แก่ องค์การบริหารส่วนตำบลโคคลาน

**หน่วยงานสนับสนุน** ได้แก่ กำนัน ผู้ใหญ่บ้าน

1.๒.๕ การประชาสัมพันธ์ข้อมูลข่าวสาร

ประชาสัมพันธ์การช่วยเหลือ การให้ข่าวสารต่อสื่อสาธารณะ และสรุปสถานการณ์ ภัยหนาวผ่านสื่อต่าง ๆ ให้หน่วยงานทุกภาคส่วน และประชาชนได้รับทราบสถานการณ์ภัยทุกวันเป็นระยะ ๆเพื่อมิให้เกิดความสับสนและตื่นตระหนกจนกว่าสถานการณ์ภัยจะคลี่คลาย

**หน่วยงานหลัก** ได้แก่ องค์การบริหารส่วนตำบลโคคลาน

**หน่วยงานสนับสนุน** ได้แก่ กำนัน ผู้ใหญ่บ้าน

๕.๒.๕/…

-9-

๕.๒.๕ การรับบริจาค

1) จัดตั้งศูนย์บริจาค และประสานกับหน่วยงานที่เกี่ยวข้อง และกำหนดสถานที่เก็บรักษาสิ่งของบริจาค และวิธีการแจกจ่ายสิ่งของและเงินบริจาค

๒) จัดทำบัญชีการรับ - แจกจ่าย สิ่งของรับบริจาคไว้เป็นหลักฐาน และมีระบบควบคุม การรับและการใช้เงินบริจาคเพื่อให้เป็นไปตามระเบียบและตามความประสงค์ของผู้บริจาค

๓) รายงานผลการปฏิบัติให้ผู้อำนวยการอำเภอทราบ

**หน่วยงานหลัก** ได้แก่ องค์การบริหารส่วนตำบลโคคลาน

**หน่วยงานสนับสนุน** ได้แก่ กำนัน ผู้ใหญ่บ้าน

5.๒.๖ ในกรณีที่มีผู้เสียชีวิต

หมู่บ้านจัดหาสถานที่เก็บรักษาศพ และให้โรงพยาบาลส่งเสริมสุขภาพตำบล โรงพยาบาลตาพระยา ร่วมกับสถานีตำรวจภูธรตาพระยา รับผิดชอบในการพิสูจน์เอกลักษณ์บุคคล

๕.๒.๗ ประกาศยุติภัย

๑) เมื่อภัยพิบัติที่เกิดขึ้นในท้องที่ยุติแล้วให้ประกาศยุติสถานการณ์สาธารณภัยและรายงานให้อำเภอตาพระยาทราบ

๒) ปิดศูนย์บัญชาการเหตุการณ์ภัยหนาวองค์การบริหารส่วนตำบล และส่งมอบหน้าที่ความรับผิดขอบให้หน่วยงานปกติต่อไป

**หน่วยงานหลัก** ได้แก่ องค์การบริหารส่วนตำบลโคคลาน

**หน่วยงานสนับสนุน** ได้แก่ กำนัน ผู้ใหญ่บ้าน

**๕.๓ ขั้นปฏิบัติการหลังเกิดภัย** มีแนวทางปฏิบัติ ดังนี้

๕.๓.๑ ช่วยเหลือและสงเคราะห์ผู้ประสบภัย ดังนี้

๑) ให้กำนัน และผู้ใหญ่บ้าน สำรวจ ตรวจสอบข้อมูลผู้ประสบภัยและความเสียหายเพื่อให้ความช่วยเหลือต่าง ๆ ตรงกับข้อเท็จจริง

๒) ให้จัดทำบัญชีรายชื่อผู้ประสบภัยและทรัพย์สินที่เสียหายไว้เป็นหลักฐานพร้อมทั้งออกหนังสือรับรองให้ผู้ประสบภัยไว้เป็นหลักฐานในการสงเคราะห์และฟื้นฟู

3) รักษาพยาบาลผู้ประสบภัยให้กลับมาดำรชีวิตได้ตามปกติ ตลอดจบป้องกัน เฝ้าระวัง และควบคุมโรคระบาดทั้งคนและสัตว์

4) ประสานขอความช่วยเหลือจากหน่วยช่วยเหลือต่าง ๆ เพื่อให้การช่วยเหลือผู้ประสบภัยได้อย่างทั่วถึง

5) จ่ายค่าชดเชยและเงินช่วยเหลือผู้ประสบภัย

**หน่วยงานหลัก** ได้แก่ องค์การบริหารส่วนตำบลโคคลาน

**หน่วยงานสนับสนุน** ได้แก่ กำนัน ผู้ใหญ่บ้าน ผู้นำขุมชน และอาสาสมัคร

๕.๓.๒ การประเมินความเสียหายและความต้องการในเบื้องต้น

๑) ประสานกับกำนัน และผู้ใหญ่บ้าน ให้ตรวจสอบรายละเอียดความเสียหาย การให้ความช่วยเหลือ และความต้องการเบื้องต้นของผู้ประสบภัย โดยเร็ว

๒) ประสานการปฏิบัติกับคณะกรรมการช่วยเหลือประชาชนขององค์การบริหารส่วนตำบลโคคลาน ให้เร่งสำรวจความเสียหายจากภัยพิบัติกรณีฉุกเฉินโดยเร็ว เพื่อพิจารณาช่วยเหลือผู้ประสบ ภัยพิบัติตามหลักเกณฑ์และวิธีการที่กระทรวงการคลังกำหนด และรายงานผลการสำรวจความเสียหายจาก

ภัยพิบัติ/…

-10-

ภัยพิบัติกรณีฉุกเฉิน ต่อคณะกรรมการให้ความช่วยเหลือผู้ประสบภัยพิบัติอำเภอ (ก.ช.ภ.อ.) เพื่อพิจารณาดำเนินการช่วยเหลือผู้ประสบภัยต่อไป

3) รายงานสรุปการประเมินความเสียหายและความต้องการในเบื้องต้นให้ผู้อำนวยการอำเภอ

**หน่วยงานหลัก** ได้แก่ องค์การบริหารส่วนตำบลโคคลาน

**หน่วยงานสนับสนุน** ได้แก่ กำนัน ผู้ใหญ่บ้าน

5.๓.๓ การฟื้นฟูบูรณะ

๑) จัดตั้งหน่วยบรรเทาทุกข์เพื่อปฏิบัติการในชั้นต้นร่วมกับหน่วยระงับภัยอย่างต่อเนื่อง และให้ปฏิบัติ ดังนี้

-ปฐมพยาบาลผู้บาดเจ็บ และผู้ป่วยที่ประสบภัย

-เลี้ยงดูผู้ประสบภัยที่ไม่สามารถช่วยเหลือตัวเองได้ในระยะแรก เช่น ดูแลเด็กกำพร้า คนพิการ และผู้สูงอายุที่ประสบภัย

๒) จัดให้มีการพื้นฟูสภาพจิตใจของผู้ประสบภัย

๓) จัดหาอาชีพและการฝึกสอนอาชีพ

**หน่วยงานหลัก** ได้แก่ องค์การบริหารส่วนตำบลโคคลาน

**หน่วยงานสนับสนุน** ได้แก่ กำนัน ผู้ใหญ่บ้าน

**6. งบประมาณ**

6.1 งบประมาณขององค์การบริหารส่วนตำบลโคคลาน

6.2 เงินทดรองราชการ ตามระเบียบกระทรวงการคลังว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. ๒๕6๒ และหลักเกณฑ์การใช้จ่ายเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. 2563 รวมทั้งหนังสือสั่งการ (กรณีภัยหนาว) ที่เกี่ยวข้อง

๖.๓ งบประมาณอื่น ๆ

**7. การบังคับบัญชา/การติดต่อสื่อสาร**

7.1กองอำนวยการป้องกันและบรรเทาสารารณภัยองค์การบริหารส่วนตำบลโคคลาน อำนวยการและบังคับบัญชาเจ้าหน้าที่ และบุคคลทั่วไปเกี่ยวกับการป้องกันและบรรเทาสาธารณภัยในทุกระดับเป็นไปตาม

พระราชบัญญัติป้องกันและบรรเทาสาธารณภัย พ.ศ. ๒๕๕๐

7.2 การติตต่อสื่อสารกองอำนวยการป้องกันและบรรเทาสาธารณภัยองค์การบริหารส่วนตำบลโคคลาน/ศูนย์บัญชาการเหตุการณ์ภัยหนาวองค์การบริหารส่วนตำบลโคคลาน ทางโทรศัพท์ 037 269939

โทรสาร 037 269939

**8. ผู้เสนอแผนเผชิญเหตุเพื่อป้องกันและแก้ไขปัญหาภัยหนาวองค์การบริหารส่วนตำบลโคคลาน พ.ศ. 2567**

(ลงชื่อ) ผู้เสนอแผนฯ

 (นายวีรพงษ์ เถาว์ทอง)

 ผู้ช่วยเจ้าพนักงานป้องกันและบรรเทาสาธารณภัย

ผู้เห็นชอบ/…

-11-

**9. ผู้ตรวจทานแผนเผชิญเหตุเพื่อป้องกันและแก้ไขปัญหาภัยหนาวองค์การบริหารส่วนตำบลโคคลาน พ.ศ. 2567**

(ลงชื่อ) ผู้ตรวจทานแผนฯ

 (นางสาวอร่ามศรี แสนกรุณา)

 หัวหน้าสำนักปลัด

**10. ผู้เห็นชอบแผนเผชิญเหตุเพื่อป้องกันและแก้ไขปัญหาภัยหนาวองค์การบริหารส่วนตำบลโคคลาน พ.ศ. 2567**

(ลงชื่อ) ผู้เห็นชอบแผนฯ

 (นางสำรวย จารัตน์)

 ปลัดองค์การบริหารส่วนตำบลโคคลาน

**11. ผู้เห็นอนุมัติแผนเผชิญเหตุเพื่อป้องกันและแก้ไขปัญหาภัยหนาวองค์การบริหารส่วนตำบลโคคลาน พ.ศ. 2567**

(ลงชื่อ) ผู้เห็นอนุมัติแผนฯ

 (นายอิศวร งามสอน)

 นายกองค์การบริหารส่วนตำบลโคคลาน